Document ID: /fineweb-2-swissfilter-quality_10-filterrobots/filtered/01798.jsonl.gz/824

Moins zäme…
Die Blätter fallen von den Böimen – ein Hund bellt nöimen u glii isch ume Novämber. U was heisst das was?! PUR-JAM i dr Aute Schmitte z’Steffisburg zum „sage und schreibe“ 14te Mal. Am 17te Novämber gäh mir ume Gas bi Geissler’s u mir fröie üs we Dir dert o ume drbii syt. Aber Achtig….die 90 Tickets si geng heissbegährt u schnäll usverchouft. Auso tüet doch uf üsere Website Reservation – Alte Schmitte Steffisburg 2017 oder i dr Aute Schmitte diräkt reserviere. S’git sicher wider „Full House“.
U nääär?
Scho am Frytig 1. Dezämber geits wyter mit „Chlouserock“ im Chrüz Allmendingen. Wär dert vor em Gig no wett ässe, muess unbedingt reserviere. Moser’s Chuchi isch scho letscht Jahr schnäll usverchouft gsii. Mir freue üs uf n’es Widerseh mit Euch i dr Schmitte oder im Chrüz. Am liebschte a beidne Gig’s.
Let’s rock and have fun ! See you !
PUR – JAM / dl